Krejcir hoor dalk môre oor borg | Maroela Media
Krejcir en sy medebeskuldigdes, Desai Luphondo en ao. Samuel Modise Maropeng en George Jeff Nthoroane van die Valke, doen tans aansoek om borgtog. Hulle staar aanklagte van ontvoering, aanranding en poging tot moord in die gesig.
Maandag was 'n lang dag vir Krejcir en sy medebeskuldigdes in die hof. Krejcir het in 'n verklaring gesê hy is nie 'n vlugrisiko nie en dat hy "hier is om te bly". Hy het gesê hy is onskuldig. Hy het ook weer beaam dat hy deur polisiebeamptes aangerand is nadat hy op 29 November in hegtenis geneem is. Luphondo het ook aangevoer dat hy onskuldig is en dat polisiebeamptes hom voor sy gesin aangerand het. Die twee lede van die Valke het gesê hulle is onskuldig en ontken dat hul enigsins by Krejcir se misdrywe betrokke is.